Cualchi setemane indaûr si domandavin se nol fos il câs che il Mittelfest al cambiàs non e al deventàs Italfest, daûr de assence – te comunicazion e tai programs – des specificitâts di pluralisim culturâl e linguistic che a son propriis dal Friûl e di chê dimension (Mittel)Europeane che e varès di jessi propit chê dal festival di Cividât.
O vin tornât a dâ un cuc al sît e al program de manifestazion o e o vin discuviert che tra il desert e la aghe e je ancje cualchi gote di furlan.
Al è il câs de sezion poetiche Il colôr de aghe cui viers di Federico Tavan, Pierluigi Cappello, Maurizio Mattiuzza, Stefano Moratto e Amedeo Giacomini) e dai spetacui Colonie, Aghe.Voda.Ujë.
e Sù e jù.
Alc altri si lu cjate ancje intun messaç di benvignûts plurilengâl e inte prevision di messaçs di salût par furlan e ta chês altris lenghis de Regjon sul imprim di ducj i spetacui.
Al è un pôc mancul Italfest. Alc al è alc…
fur_Latn fur_Latn fur_Latn fur_Latn fur_Latn fur_Latn